Source: https://www.slov-lex.sk/pravne-predpisy/SK/ZZ/2015/319/
Timestamp: 2019-12-15 15:04:37+00:00
Document Index: 9412713

Matched Legal Cases: ['§ 31', '§ 12', '§ 12', '§ 25', '§ 4', '§ 4', '§ 3']

319/2015 Z.z. - Vyhláška Ministerstva hospodárstva... - SLOV-LEX
319/2015 Z.z.
319/2015 Z. z.
o skúške odbornej spôsobilosti na výkon činnosti energetického audítora
Ministerstvo hospodárstva Slovenskej republiky (ďalej len „ministerstvo“) podľa § 31 ods. 1 písm. f) zákona č. 321/2014 Z. z. o energetickej efektívnosti a o zmene a doplnení niektorých zákonov (ďalej len „zákon“) ustanovuje:
obsah žiadosti o absolvovanie skúšky odbornej spôsobilosti na výkon činnosti energetického audítora (ďalej len „skúška“),
zriadenie a činnosť skúšobnej komisie (ďalej len „komisia“),
rozsah, priebeh a spôsob vyhodnotenia skúšky a
vzor osvedčenia o odbornej spôsobilosti na výkon činnosti energetického audítora (ďalej len „osvedčenie“).
Žiadosť o absolvovanie skúšky obsahuje údaje podľa vzoru, ktorý je uvedený v prílohe č. 1.
kópia dokladu o ukončení vzdelania podľa § 12 ods. 6 zákona,
kópia dokladu o odbornej praxi alebo čestné vyhlásenie podľa § 12 ods. 7 zákona a
prípadová písomná správa z energetického auditu spracovaná primerane podľa osobitného predpisu.1)
Organizácia určená ministerstvom podľa § 25 písm. b) zákona (ďalej len „určená organizácia“) zriadi na vykonanie skúšky komisiu.
Komisia sa skladá z piatich členov, a to z predsedu, podpredsedu a ostatných členov. Členmi komisie sú zamestnanci určenej organizácie, zamestnanci ministerstva a zástupcovia profesijných zväzov a združení z oblasti energetiky a ochrany životného prostredia. Činnosť komisie riadi predseda, ktorý je zamestnancom určenej organizácie a ktorého vymenúva a odvoláva štatutárny orgán určenej organizácie.
vymenúva a odvoláva podpredsedu a ostatných členov komisie,
zabezpečuje vyhotovenie zápisnice o priebehu skúšky (ďalej len „zápisnica“),
Predsedu komisie počas neprítomnosti zastupuje podpredseda komisie v rozsahu podľa odseku 3 písm. b) až e).
všeobecne záväzných právnych predpisov upravujúcich energetický audit,
technických predpisov z oblasti energetickej efektívnosti,
o technických parametroch a prevádzke zdrojov na premenu energie, rozvodov energie a významných spotrebičov energie.2)
Termín konania skúšky, okruhy skúšobných otázok na overenie odbornej spôsobilosti, zoznam všeobecne záväzných právnych predpisov podľa § 4 písm. a) a zoznam technických predpisov podľa § 4 písm. b) určuje a zverejňuje na svojom webovom sídle určená organizácia najmenej 60 dní pred termínom konania skúšky.
Skúška je neverejná a skladá sa z písomnej časti a ústnej časti, ktoré sa vykonajú spravidla v jeden deň.
Skúška sa vykonáva v štátnom jazyku.
Písomná časť skúšky sa vykonáva formou písomného testu v rozsahu 50 otázok. Písomný test trvá 90 minút. Písomný test vyhodnocuje a výsledok zapíše do zápisnice o priebehu skúšky člen komisie, ktorého určí predseda komisie. Žiadateľ je hodnotený klasifikačným stupňom
Po vyhodnotení písomnej časti skúšky predseda komisie oznámi žiadateľovi výsledok ústne.
Ak bol žiadateľ hodnotený klasifikačným stupňom „vyhovel“, vykoná ústnu časť skúšky, ktorá pozostáva z odpovede na tri vyžrebované otázky a obhajoby prípadovej písomnej správy z energetického auditu. Ústna časť skúšky trvá najviac 45 minút a koná sa za účasti nadpolovičnej väčšiny členov komisie. Každý prítomný člen komisie vyhodnotí žiadateľa klasifikačným stupňom „vyhovel“ alebo „nevyhovel“. Žiadateľ úspešne absolvoval skúšku, ak bol väčšinou prítomných členov komisie hodnotený klasifikačným stupňom „vyhovel“. Pri rovnosti hlasov je hlas predsedu komisie rozhodujúci.
Určená organizácia zašle žiadateľovi, ktorý úspešne absolvoval skúšku, osvedčenie do 30 dní odo dňa absolvovania skúšky.
Ak žiadateľ nevyhovel len v ústnej časti skúšky a opakovanú skúšku vykoná do 12 mesiacov odo dňa neúspešného absolvovania skúšky, písomnú časť skúšky nevykonáva. Ustanovenia o priebehu skúšky a vyhodnotení skúšky sa použijú primerane.
Osvedčenie sa vydáva v dvoch rovnopisoch. Vzor osvedčenia je uvedený v prílohe č. 2.
Príloha č. 1 k vyhláške č. 319/2015 Z. z.
Príloha č. 2 k vyhláške č. 319/2015 Z. z.
§ 3 vyhlášky Ministerstva hospodárstva Slovenskej republiky č. 179/2015 Z. z. o energetickom audite.
Príloha č. 1 vyhlášky Ministerstva hospodárstva Slovenskej republiky č. 179/2015 Z. z.
Číslo: 319/2015 Z. z.
Názov: Vyhláška Ministerstva hospodárstva Slovenskej republiky o skúške odbornej spôsobilosti na výkon činnosti energetického audítora